TVIRTINU :

LSOK Nacionalinių

programų direktorius

D. Dabrilienė

2021-10 -21



LIETUVOS SPECIALIOSIOS OLIMPIADOS SPORTINĖS GIMNASTIKOS ČEMPIONATO

N U O S T A T A I

I. BENDROSIOS NUOSTATOS

Šie nuostatai reglamentuoja intelekto sutrikimų turinčių asmenų dalyvavimą gimnastikos varžybose, jų organizavimą bei vykdymą.

II. VARŽYBŲ TIKSLAS IR UŽDAVINIAI

Varžybų tikslas. Prisidėti prie nacionalinės žmonių su negalia socialinės integracijos programos įgyvendinimo per sportinės gimnastikos varžybas.

Varžybų uždaviniai:

1) plėtoti Lietuvos intelekto sutrikimų turinčių asmenų sportinės gimnastikos užsiėmimus,

2) sudaryti sąlygas bendrauti, varžytis ir pagal savo išgales siekti sportinių rezultatų,

3) siekti sutrikusių sveikatos funkcijų gerinimo gimnastikos sporto priemonėmis.

III. VARŽYBŲ ORGANIZAVIMAS

Varžybas organizuoja Lietuvos Specialiosios Olimpiados Komitetas bei Vilniaus sportinės gimnastikos klubas „Skrydis“.

Varžybas vykdo Teisėjų kolegija.

IV. VARŽYBŲ VYKDYMO LAIKAS IR VIETA

Varžybos vykdomos 2021 m. spalio mėn. 31d. 11.00 val., Vilniaus sportinės gimnastikos klubo „Skrydis“ sporto salėje, M. Sleževičiaus 7.

V. VARŽYBŲ DALYVIAI IR VYKDYMO SĄLYGOS

Į varžybas kviečiami dalyvauti intelekto sutrikimų turintys skirtingo amžiaus asmenys, kurie bus suskirstyti į meistriškumo lygius.

VI. VARŽYBŲ PROGRAMA

Dalyviai atlieka laisvai pasirinktus pratimus (kombinacijas) ant prietaisų:

1. Laisvieji pratimai

2. Buomas/suoliukas

3. Skersinis

4. Batutas

5. Atraminis šuolis

Dalyvis pasirenka pats ant kiek prietaisų dalyvaus.

VII. VARŽYBŲ NUGALĖTOJŲ NUSTATYMAS IR APDOVANOJIMAI

Visi varžybų dalyviai apdovanojami medaliais, diplomais.

VIII. REGISTRACIJA

Paraišką, kurioje nurodoma dalyvio vardas, pavardė, gimimo metai, varžybose pasirinkti prietaisai , gydytojo leidimas, komandų vadovai – treneriai pateikia vyr. teisėjų kolegijai atvykę į varžybas. Preliminarią paraiška su aukščiau išvardintais reikalavimais, išskyrus gydytojo leidimą, siusti el. paštu: gimnastika.visiems@gmail.com.

Paraiškas pateikti iki spalio 25 d.

Varžybų dalyvio mokesčio nėra.

IX. BAIGIAMOSIOS NUOSTATOS

Varžybų dalyvių maitinimą bei teisėjų darbą apmoka LSOK, transporto išlaidas apmoka komandiruojanti organizacija.

Už varžybų dalyvių saugumą ir sveikatą atsako komandų vadovai ir treneriai.

Varžybų metu , dėl Covid-19 pandemijos, Vilniaus sportinės gimnastikos klubas „Skrydis“ laikysis visų higienos reikalavimų.